b'\n_START_ARTICLE_\nRaimundas Lekas\n_START_PARAGRAPH_\nRaimundas Lekas (g. 1941 m. rugpj\xc5\xab\xc4\x8dio 30 d. Jani\xc5\xa1kai\xc4\x8diuose, Pakruojo vals\xc4\x8dius) \xe2\x80\x93 Lietuvos biofizikas, habilituotas biomedicinos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1968 m. baig\xc4\x97 Kauno medicinos institut\xc4\x85. 1995 m. habilituotas biomedicinos moksl\xc5\xb3 daktaras._NEWLINE_1968\xe2\x80\x931977 m. dirbo Zoologijos ir parazitologijos institute. 1977\xe2\x80\x931982 m. Kauno medicinos universiteto (iki 1989 m. Kauno medicinos institutas, 1989\xe2\x80\x931998 m. Kauno medicinos akademija) Mokslinio tyrimo sektoriaus, 1982\xe2\x80\x931985 m. \xe2\x80\x93 Centrin\xc4\x97s mokslinio tyrimo laboratorijos vyriausiasis mokslo darbuotojas. 1985\xe2\x80\x931999 m. Biomedicinini\xc5\xb3 tyrim\xc5\xb3 instituto \xc5\xa0irdies ritmo sutrikim\xc5\xb3 chirurginio gydymo laboratorijos ved\xc4\x97jas, nuo 1999 m. \xe2\x80\x93 Elektrofiziologijos laboratorijos ved\xc4\x97jas, vyriausiasis mokslo darbuotojas, nuo 2006 m. profesorius.\n_START_SECTION_\nMokslin\xc4\x97 veikla\n_START_PARAGRAPH_\nMokslinio darbo pagrindin\xc4\x97 sritis \xe2\x80\x93 \xc5\xa1irdies elektrofiziologija, ritmo sutrikim\xc5\xb3 chirurginio gydymo diagnostika, metodai ir priemon\xc4\x97s. Paskelb\xc4\x97 apie 200 mokslini\xc5\xb3 straipsni\xc5\xb3.'